પ્રાપ્ત માહિતી પ્રમાણે અા અંગેની વિગત એવી છે કે ધોળકાના રહીશ નાથુભાઈ માળી તેમની પત્ની લલિતાબહેનને બાઈક પર બેસાડી ગઈ રાતે બાવળા-ધોળકા રોડ પર જોગણી માતાના મંદિર પાસેથી પસાર થઈ રહ્યા હતા ત્યારે પાછળના ભાગેથી પૂરઝડપે અાવેલા અજાણ્યા વાહને બાઈકને અડફેટે લઈ જોરદાર ટક્કર મારતા અા દંપતી રોડ પર ફંગોળાઈ ગયું હતું. જેમાં માથાના ભાગે ગંભીર ઈજા થવાના કારણે લલિતાબહેનનું મોત થયું હતું જ્યારે નાથુભાઈને ઈજાઓ પહોંચતાં તેમને ધોળકાની હોસ્પિટલમાં સારવાર માટે ખસેડવામાં અાવ્યા છે. અકસ્માત બાદ વાહનચાલક ધોળકા તરફ નાસી છૂટ્યો હોવાનું જાણવા મળે છે.